Presseinstruks ved BlueKolding

Medierne er så småt begyndt at interessere sig for de tiltag, vi har sat i værk i forbindelse med corona. Det er der hverken noget mærkeligt eller farligt i. Normalt er det Per eller mig, der bliver kontaktet, når journalister beskæftiger sig med BlueKolding, men i situationer som denne, er det ikke utænkeligt, at journalister vil forsøge at kontakte jer andre direkte for at få kommentarer eller oplysninger.

Som udgangspunkt har man som medarbejder ved BlueKolding altid lov til at udtale sig til pressen omkring egne arbejdsområder og -opgaver. Når det gælder udtalelser på vegne af BlueKolding, er det altid Per, bestyrelsesformanden eller mig, der er den, medmindre andet er aftalt på forhånd.

I den nuværende situation vil jeg gerne indskærpe de retningslinjer. Det vil sige, at hvis I bliver kontaktet og bedt om at kommentere eller udtale jer om noget som helst, der har med coronasmitte eller BlueKoldings reaktioner på det at gøre, bedes I henvise til Per eller mig. Udover det kan I henvise til hjemmesiden.

Jeg håber, I forstår og respekterer, at vi på denne måde ønsker at sikre, at der er en klar linje i de budskaber, der kommer fra BlueKolding i denne særlige situation. Hvis I har spørgsmål eller kommentarer til dette, bedes I kontakte mig – helst på telefon 3089 7918. Den er åben 24/7.